ម្យ៉ាងទៀត រូបិយប័ណ្ណ​ជាតិ​ គឺ​ជា​និមិត្តរូប​ដ៏សំខាន់​មួយ​នៃ​អធិបតេយ្យ​​ជាតិ។ ដូច្នេះ ការ​ចាយលុយរៀល ដែល​ជា​រូបិយប័ណ្ណ​ជាតិ និង​ការ​គ្រប់គ្រង​នយោបាយ​រូបិយវត្ថុ​យ៉ាងពេញលេញ​ដោយ​ខ្លួនឯង វា​មិនត្រឹមតែ​ផ្តល់​ផលប្រយោជន៍​ដល់​សេដ្ឋកិច្ច​ជាតិ​ប៉ុណ្ណោះ​ទេ តែ​វា​ក៏​ជា​​មោទនភាព​របស់​ជាតិ​ខ្មែរ​ទាំងមូល​ផងដែរ។ ក៏ប៉ុន្តែ ដើម្បី​ឲ្យ​លុយរៀល​ត្រូវ​បាន​គេ​ប្រើប្រាស់​ច្រើន និង​ជា​មោទនភាព​របស់​ជាតិ​ខ្មែរ​បាន រដ្ឋាភិបាល​កម្ពុជា​ចាំបាច់​ត្រូវ​តែ​ដាក់ចេញ​នូវ​នយោបាយ ដើម្បី​ស្តារ​ទំនុកចិត្ត​លើ​លុយរៀល​ឡើងវិញ៕